Autoritățile vor să închidă drumurile care riscă să devină impracticabile, mii de locuințe au rămas fără curent, iar mai multe porturi au fost închise din cauza vântului astăzi, 13:31 Autor: Mediafax Ministerul Afacerilor Interne (MAI) anunță, după ședința de analiză privind pregătirea pentru iarnă, care a avut loc sâmbătă, că MAI acționează zilnic cu 9.800 de polițiști, precizând că poliția rutieră va bloca accesul pe arterele rutiere care riscă să devină impracticabile. Codul galben de ninsori a intrat în vigoare sâmbătă, la ora 15.00, fiind valabil până duminică, la ora 16.00. Codul galben de vânt este în vigoare duminică, în intervalul 02.00 - 16.00. Porturile Constanța Nord, Constanța Sud și Midia au fost închise, duminică, din cauza vântului puternic, potrivit IGPR.